UREDBA KOMISIJE (EU) 2016/403

z dne 18. marca 2016

o dopolnitvi Uredbe (ES) št. 1071/2009 Evropskega parlamenta in Sveta v zvezi s klasifikacijo hudih kršitev pravil Unije, zaradi katerih lahko cestni prevozniki izgubijo dober ugled, in spremembi Priloge III k Direktivi 2006/22/ES Evropskega parlamenta in Sveta

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 1071/2009 Evropskega parlamenta in Sveta z dne 21. oktobra 2009 o skupnih pravilih glede pogojev za opravljanje dejavnosti cestnega prevoznika in o razveljavitvi Direktive Sveta 96/26/ES (1), zlasti člena 6(2) Uredbe,

ob upoštevanju Direktive 2006/22/ES Evropskega parlamenta in Sveta z dne 15. marca 2006 o minimalnih pogojih za izvajanje uredb Sveta (EGS) št. 3820/85 in (EGS) št. 3821/85 o socialni zakonodaji v zvezi z dejavnostmi v cestnem prometu in razveljavitvi Direktive Sveta 88/599/EGS (2), zlasti člena 9(3) Direktive,

ob upoštevanju naslednjega:

Komisija mora v skladu s členom 6(2)(b) Uredbe (ES) št. 1071/2009 pripraviti seznam kategorij, vrst in stopenj teže hudih kršitev pravil Unije, zaradi katerih lahko, poleg tistih iz Priloge IV k navedeni uredbi, cestno prevozno podjetje ali upravljavec prevoza izgubi dober ugled.

V ta namen bi morala Komisija opredeliti stopnjo teže kršitev s sklicevanjem na tveganje, da kršitve povzročijo resno nevarnost smrti ali hudih telesnih poškodb, in določiti, koliko ponavljajočih se kršitev je potrebnih, da se štejejo za hujše kršitve.

Seznam kategorij, vrst in stopenj teže hudih kršitev, ki ga je treba pripraviti, bi moral vsebovati kršitve pravil Unije v zvezi s področji iz člena 6(1)(b) Uredbe (ES) št. 1071/2009.

Ukrepi, ki jih je treba sprejeti, so potrebni za zagotavljanje preglednosti, poštenosti in pravne varnosti pri ocenjevanju teže kršitev in njihovih posledic za dober ugled prevoznega podjetja ali upravljavca prevoza.

Ne glede na to je pristojni organ države članice odgovoren za izvedbo celotnega nacionalnega upravnega postopka, v katerem se ugotovi, ali bi bila v posamičnem primeru izguba dobrega ugleda sorazmeren odziv. Takšen nacionalni postopek preverjanja bi moral po potrebi vključevati preglede prostorov zadevnega podjetja. Države članice bi morale pri ocenjevanju dobrega ugleda proučiti ravnanje podjetja, njegovih upravljavcev in katere koli druge ustrezne osebe.

Harmonizirana kategorizacija hudih kršitev bi morala biti podlaga za razširitev nacionalnega sistema ocenjevanja tveganja, ki ga posamezna država članica vzpostavi v skladu s členom 9 Direktive 2006/22/ES, na vse hude kršitve pravil Unije o cestnem prometu, ki so navedene v členu 6(1)(b) Uredbe (ES) št. 1071/2009 in lahko vplivajo na dober ugled prevoznega podjetja ali upravljavca prevoza.

V členu 16(2) Uredbe (ES) št. 1071/2009 je določeno tudi, da bi morale države članice te hude kršitve vključiti v nacionalni elektronski register podjetij cestnega prevoza najpozneje 1. januarja 2016. Zato je harmonizirana kategorizacija kršitev pomemben korak naprej, ki zagotavlja bolj pošteno konkurenco med podjetji, bolj harmonizirano izvrševanje in učinkovito delovanje sistema izmenjave informacij v okviru Evropskega registra podjetij cestnega prevoza.

Zaradi preglednosti in poštene konkurence bi bilo treba določiti skupno metodo za izračun, koliko ponavljajočih se kršitev je potrebnih, da jih pristojni organ države članice, v kateri je sedež podjetja, šteje za hujše kršitve. Takšne ponavljajoče se kršitve lahko privedejo do začetka nacionalnega upravnega postopka, v katerem lahko cestni prevoznik po presoji pristojnega organa izgubi dober ugled.

Praviloma bi bilo treba število ponavljajočih se kršitev določiti ob upoštevanju teže kršitve, časa in povprečnega števila voznikov. To število bi moralo veljati za najvišjo mejno vrednost, državam članicam pa bi bilo treba omogočiti uporabo nižjih mejnih vrednosti, kot so določene v njihovem nacionalnem upravnem postopku za oceno dobrega ugleda.

Za zagotovitev pravne doslednosti in preglednosti je treba spremeniti tudi Prilogo III k Direktivi 2006/22/ES, in sicer tako, da se teža določenih kršitev iz navedene direktive spremeni v skladu s seznamom najhujših kršitev iz Priloge IV k Uredbi (ES) št. 1071/2009.

Seznam kategorij, vrst in stopenj teže hudih kršitev je bil določen ob posvetovanju z državami članicami in deležniki Unije, pri čemer ocena teže temelji na dobri praksi in izkušnjah z izvrševanjem ustreznih zakonodajnih določb v državah članicah. Najhujše kršitve iz Priloge IV k Uredbi (ES) št. 1071/2009 so referenčna zgornja mejna vrednost za oceno teže drugih ustreznih kršitev.

Ukrepi iz te uredbe so v skladu z mnenjem odbora za cestni promet, ustanovljenega na podlagi člena 18(1) Uredbe Sveta (EGS) št. 3821/85 (3) –

SPREJELA NASLEDNJO UREDBO:

Člen 1

1. V Prilogi I k tej uredbi je določen skupni seznam kategorij, vrst in stopenj hudih kršitev pravil Unije v gospodarskem cestnem prevozu, zaradi katerih lahko, poleg tistih iz Priloge IV k Uredbi (ES) št. 1071/2009, cestni prevoznik izgubi dober ugled.

2. V Prilogi II k tej uredbi je določeno največje število kršitev, pri prekoračitvi katerega se ponavljajoče se hude kršitve štejejo za hujše, pri čemer se upošteva število voznikov v okviru prevoznih dejavnosti, ki jih vodi upravljavec prevoza.

3. Države članice upoštevajo informacije o hudih kršitvah iz odstavkov 1 in 2 pri izvajanju nacionalnega upravnega postopka za oceno dobrega ugleda.

Člen 2

Priloga III k Direktivi 2006/22/ES se spremeni, kot je določeno v Prilogi III k tej uredbi.

Člen 3

Ta uredba začne veljati dvajseti dan po objavi v Uradnem listu Evropske unije.

Uporablja se od 1. januarja 2017.

Ta uredba je v celoti zavezujoča in se neposredno uporablja v državah članicah.

(1) UL L 300, 14.11.2009, str. 51.

(2) UL L 102, 11.4.2006, str. 35.

(3) Uredba Sveta (EGS) 3821/85 z dne 20. decembra 1985 o tahografu (nadzorni napravi) v cestnem prometu (UL L 370, 31.12.1985, str. 8).

PRILOGA I

Kategorizacija hudih kršitev

(iz člena 1)

Naslednje tabele vsebujejo kategorije in vrste hudih kršitev pravil Unije v gospodarskem cestnem prevozu, ki so razdeljene na tri kategorije resnosti glede na možnost, da povzročijo resno nevarnost smrti ali hudih telesnih poškodb.

1. Skupine kršitev Uredbe (ES) št. 561/2006 Evropskega parlamenta in Sveta (1) (Čas vožnje in počitka)

Št. PRAVNA PODLAGA VRSTA KRŠITVE TEŽA KRŠITVE (2) NK ZHK HK Posadka 1. člen 5.1 Neupoštevanje najnižje starosti sprevodnikov X Čas vožnje 2. člen 6.1 Prekoračitev dnevnega časa vožnje 9 h, če podaljšanje na 10 h ni odobreno 10 h ≤ … < 11 h X 3. 11 h ≤ … X 4. Prekoračitev dnevnega časa vožnje 9 h za 50 % ali več brez odmora ali počitka, ki traja najmanj 4,5 ure 13 h 30 ≤ … in brez odmora/počitka X 5. Prekoračitev podaljšanega dnevnega časa vožnje 10 h, če je podaljšanje odobreno 11 h ≤ … < 12 h X 6. 12 h ≤ … X 7. Prekoračitev dnevnega časa vožnje 10 h za 50 % ali več brez odmora ali počitka, ki traja najmanj 4,5 ure 15 h ≤ … in brez odmora/počitka X 8. člen 6.2 Prekoračitev tedenskega časa vožnje 60 h ≤ … < 65 h X 9. 65 h ≤ … < 70 h X 10. Prekoračitev tedenskega časa vožnje za 25 % ali več 70 h ≤ … X 11. člen 6.3 Prekoračitev najdaljšega skupnega časa vožnje dveh zaporednih tednov 100 h ≤ … < 105 h X 12. 105 h ≤ … < 112 h 30 X 13. Prekoračitev najdaljšega skupnega časa vožnje dveh zaporednih tednov za 25 % ali več 112 h 30 ≤ … X Odmori 14. Člen 7 Prekoračitev neprekinjenega časa vožnje 4,5 h pred odmorom 5 h ≤ … < 6 h X 15. 6 h ≤ … X Čas počitka 16. člen 8.2 Nezadosten dnevni čas počitka, tj. manj kot 11 h, če skrajšani dnevni čas počitka ni odobren 8 h 30 ≤ … < 10 h X 17. … < 8 h 30 X 18. Nezadosten skrajšani dnevni čas počitka, tj. manj kot 9 h, če je skrajšanje odobreno 7 h ≤ … < 8 h X 19. … < 7 h X 20. Nezadosten deljeni dnevni čas počitka, tj. manj kot 3 h + 9 h 3 h + [7 h ≤ … < 8 h] X 21. 3 h + [… < 7 h] X 22. člen 8.5 Nezadosten dnevni čas počitka, tj. manj kot 9 h, v primeru vožnje z več vozniki 7 h ≤ … < 8 h X 23. … < 7 h X 24. člen 8.6 Nezadosten skrajšani tedenski čas počitka, tj. manj kot 24 h 20 h ≤ … < 22 h X 25. … < 20 h X 26. Nezadosten tedenski čas počitka, tj. manj kot 45 h, če skrajšani tedenski čas počitka ni odobren 36 h ≤ … < 42 h X 27. … < 36 h X 28 člen 8.6 Prekoračitev 6 zaporednih 24-urnih časovnih obdobij po prejšnjem tedenskem času počitka 3 h ≤ … < 12 h X 12 h ≤ … X Odstopanje od pravila 12 dni 29. člen 8.6a. Prekoračitev 12 zaporednih 24-urnih časovnih obdobij po prejšnjem rednem tedenskem počitku 3 h ≤ … < 12 h X 12 h ≤ … X 30. člen 8.6a. (b)(ii) Tedenski čas počitka po 12 zaporednih 24-urnih časovnih obdobjih 65 h < … ≤ 67 h X … ≤ 65 h X 31. člen 8.6a. (d) Čas vožnje, med 22.00 in 6.00, več kot 3 ure pred odmorom, če v vozilu ni več voznikov 3 h < … < 4,5 h X 4,5 h ≤ … X Organizacija dela 32. člen 10.1 Povezava med plačo in prevoženo razdaljo ali količino prevoženega blaga X 33. člen 10.2 Brez organizacije ali neprimerna organizacija dela voznika, brez navodil ali neprimerna navodila vozniku, da bi lahko izpolnjeval zakonodajo X

2. Skupine kršitev Uredbe (EU) št. 165/2014 Evropskega parlamenta in Sveta (3) (Tahograf)

Št. PRAVNA PODLAGA VRSTA KRŠITVE TEŽA KRŠITVE NK ZHK HK Vgradnja tahografa 1. člen 3.1 in člen 22 Homologiran tahograf ni vgrajen in ni v uporabi (npr. tahograf ni bil vgrajen pri serviserju, servisni delavnici ali proizvajalcu vozil, ki so jih odobrili pristojni organi držav članic, uporaba tahografa brez potrebnih pečatov, ki jih namesti ali nadomesti odobreni serviser, servisna delavnica ali proizvajalec vozil, ali uporaba tahografa brez ploščice o vgraditvi) X Uporaba tahografa, vozniške kartice ali tahografskega vložka 2. člen 23.1 Uporaba tahografa, ki ga ni pregledala pooblaščena servisna delavnica X 3. Člen 27 Voznik ima in/ali uporablja več kot eno vozniško kartico X 4. Vožnja z vozniško kartico, ki je bila ponarejena (šteje se kot vožnja brez vozniške kartice) X 5. Vožnja z vozniško kartico, katere imetnik ni zadevni voznik (šteje se kot vožnja brez vozniške kartice) X 6. Vožnja z vozniško kartico, ki je bila pridobljena na podlagi lažnih izjav in/ali ponarejenih dokumentov (šteje se kot vožnja brez vozniške kartice) X 7. člen 32.1 Nepravilno delovanje tahografa (npr. tahograf ni primerno pregledan, umerjen in zapečaten) X 8. člen 32.1 in člen 33.1 Neprimerna uporaba tahografa (npr. namerna, prostovoljna ali vsiljena nepravilna uporaba, pomanjkanje navodil o pravilni uporabi ipd.) X 9. člen 32.3 Uporaba naprave, s katero se lahko z goljufijo spremenijo podatki tahografa X 10. Poneverjanje, skrivanje, prikrivanje ali uničevanje podatkov, zapisanih na tahografskih vložkih ali shranjenih in prenesenih s tahografa in/ali vozniške kartice X 11. člen 33.2 Podjetje ne hrani tahografskih vložkov, izpisov in prenesenih podatkov X 12. Podatki, ki so zapisani in shranjeni, niso na voljo najmanj leto dni X 13. člen 34.1 Napačna uporaba tahografskega vložka/vozniške kartice X 14. Nedovoljen odvzem tahografskih vložkov ali vozniške kartice, ki vpliva na zapis ustreznih podatkov X 15. Tahografski vložek ali vozniška kartica se uporabljata daljše obdobje od tistega, za katerega sta namenjena, in podatki niso ohranjeni X 16. člen 34.2 Uporaba umazanih ali poškodovanih tahografskih vložkov ali vozniških kartic, pri čemer podatki niso čitljivi X 17. člen 34.3 Neuporaba ročnega vpisa, ko je to zahtevano X 18. člen 34.4 Vstavitev napačnega tahografskega vložka ali vozniške kartice v neustrezno režo (pri vožnji z več vozniki) X 19. člen 34.5 Nepravilna uporaba preklopnih mehanizmov X Predložitev podatkov 20. Člen 36 Zavrnitev pregleda X 21. Člen 36 Voznik ni zmožen predložiti zapisov za tekoči dan in predhodnih 28 dni X 22. Voznik ni zmožen predložiti zapisov vozniške kartice, če jo ima X 23. Člen 36 Voznik ni zmožen predložiti ročnih zapisov in izpisov, izdelanih v tekočem dnevu in predhodnih 28 dneh X 24. Člen 36 Voznik ni zmožen predložiti vozniške kartice, če jo ima X Okvara 25. člen 37.1 in člen 22.1 Tahograf ni bil popravljen pri pooblaščenem serviserju ali v pooblaščeni servisni delavnici X 26. člen 37.2 Voznik ni označil vseh potrebnih informacij za časovna obdobja, ki jih tahograf, medtem ko je bil okvarjen ali ni pravilno deloval, ni več zapisal X

3. Skupine kršitev Direktive 2002/15/ES Evropskega parlamenta in Sveta (4) (Pravila o delovnem času)

Št. PRAVNA PODLAGA VRSTA KRŠITVE TEŽA KRŠITVE NK ZHK HK Najdaljši tedenski delovni čas 1. Člen 4 Prekoračitev najdaljšega tedenskega delovnega časa 48 h, če so možnosti za podaljšanje na 60 h že izkoriščene 56 h ≤ … < 60 h X 2. 60 h ≤ … X 3. Prekoračitev najdaljšega tedenskega delovnega časa 60 h, če ni odobreno odstopanje v skladu s členom 8 65 ≤ … < 70h X 4. 70 h ≤ … X Odmori 5. člen 5.1 Nezadosten obvezen odmor, če delovni čas znaša od 6 do 9 ur 10 < … ≤ 20 min X 6. … ≤ 10 min X 7. Nezadosten obvezen odmor, če delovni čas znaša več kot 9 ur 20 min < … ≤ 30 min X 8. … ≤ 20 min X Nočno delo 9. člen 7.1 Dnevni delovni čas v posameznem 24-urnem obdobju pri opravljanju nočnega dela, če ni odobreno odstopanje v skladu s členom 8 11 h ≤ … < 13 h X 10. 13 h ≤ … X Evidence 11. Člen 9 Delodajalci ponaredijo evidence delovnega časa ali zavrnejo njihovo predložitev inšpektorju X 12. Zaposleni/samozaposleni vozniki ponaredijo evidence delovnega časa ali zavrnejo njihovo predložitev inšpektorju X

4. Skupine kršitev Direktive Sveta 96/53/ES (5) (Pravila o težah in merah)

Št. PRAVNA PODLAGA VRSTA KRŠITVE TEŽA KRŠITVE NK ZHK HK Teže 1. Člen 1 Presežena največja dovoljena teža za vozila kategorije N3 5 % ≤ … < 10 % X 2. 10 % ≤ … < 20 % X 3. 20 % ≤ … X 4. Presežena največja dovoljena teža za vozila kategorije N2 5 % ≤ … < 15 % X 5. 15 % ≤ … < 25 % X 6. 25 % ≤ … X Dolžine 7. Člen 1 Presežena največja dovoljena dolžina 2 % < … < 20 % X 8. 20 % ≤ … X Širina 9. Člen 1 Presežena največja dovoljena širina 2,65 ≤ … < 3,10 metra X 10. 3,10 metra ≤ … X

5. Skupine kršitev Direktive 2014/45/EU Evropskega parlamenta in Sveta (6) (Redni tehnični pregledi) in Direktive 2014/47/EU Evropskega parlamenta in Sveta (7) (Cestni pregled)

Št. PRAVNA PODLAGA VRSTA KRŠITVE TEŽA KRŠITVE NK ZHK HK Tehnična brezhibnost 1. člena 8 in 10 Direktive 2014/45/EU ter člen 7.1 Direktive 2014/47/EU Vožnja brez veljavnega potrdila o opravljenih tehničnih pregledih, kot se zahtevajo v skladu z zakonodajo EU X 2. člen 12.2 Direktive 2014/47/EU Opustitev vzdrževanja vozila v varnem in tehnično brezhibnem stanju, ki privede do zelo resnih pomanjkljivosti zavornega sistema, krmilnih vzvodij, koles/pnevmatik, obesitve koles ali podvozja ali druge opreme, zaradi česar bi bilo takojšnje tveganje za varnost v cestnem prometu tolikšno, da bi se sprejela odločitev o izločitvi vozila iz prometa X

Priloga II k Direktivi 2014/47/EU o cestnem pregledu tehnične brezhibnosti gospodarskih vozil vsebuje podrobno razvrstitev tehničnih pomanjkljivosti, ki so glede na težo razvrščene na manjše, večje in nevarne pomanjkljivosti. V členu 12(2) navedene direktive so določene naslednje opredelitve:

(a) manjše pomanjkljivosti brez pomembnega učinka na varnost vozila ali vpliva na okolje in druge manjše neskladnosti;

(b) večje pomanjkljivosti, ki lahko okrnijo varnost vozila, vplivajo na okolje ali ogrozijo druge udeležence na cesti, ali druge večje neskladnosti;

(c) nevarne pomanjkljivosti, ki pomenijo neposredno in takojšnje tveganje za varnost v cestnem prometu ali vpliv na okolje.

Raven kršitev določb direktiv o tehnični brezhibnosti je v skladu z razvrstitvijo pomanjkljivosti iz Priloge II k Direktivi 2014/47/EU, in sicer: HK = večje pomanjkljivosti, ZHK = nevarne pomanjkljivosti, NK = vožnja s pomanjkljivostmi, ki pomenijo takojšnje tveganje za varnost v cestnem prometu, manjše pomanjkljivosti bi bile enake ravni manjših kršitev.

6. Skupine kršitev Direktive Sveta 92/6/EGS (8) (Naprave za omejevanje hitrosti)

Št. PRAVNA PODLAGA VRSTA KRŠITVE TEŽA KRŠITVE NK ZHK HK 1. člena 2 in 3 Naprava za omejevanje hitrosti ni vgrajena X 2. Člen 5 Naprava za omejevanje hitrosti ne izpolnjuje ustreznih tehničnih zahtev X 3. Člen 5 Naprava za omejevanje hitrosti ni bila vgrajena v odobreni delavnici X 4. Uporaba naprave, s katero se lahko z goljufijo spremenijo podatki naprave za omejevanje hitrosti, ali uporaba naprave za omejevanje hitrosti, s katero se lahko z goljufijo spremenijo podatki X

7. Skupine kršitev Direktive 2003/59/ES Evropskega parlamenta in Sveta (9) (Temeljne kvalifikacije in redno usposabljanje voznikov)

Št. PRAVNA PODLAGA VRSTA KRŠITVE TEŽA KRŠITVE NK ZHK HK Usposabljanje in dovoljenje 1. Člen 3 Prevoz blaga ali potnikov brez obveznih temeljnih kvalifikacij in/ali obveznega rednega usposabljanja X 2. člen 10 in Priloga II Voznik ne more predložiti veljavne izkaznice o vozniških kvalifikacijah ali vozniškega dovoljenja z oznako, kot jo zahteva nacionalno pravo (npr. izgubljeno, pozabljeno, poškodovano, nečitljivo) X

8. Skupine kršitev Direktive 2006/126/ES Evropskega parlamenta in Sveta (10) (Zahteve v zvezi z vozniškimi dovoljenji)

Št. PRAVNA PODLAGA VRSTA KRŠITVE TEŽA KRŠITVE NK ZHK HK 1. člena 1 in 4 Direktive 2006/126 Prevoz potnikov ali blaga brez veljavnega vozniškega dovoljenja X 2. Člen 1 Priloge I Uporaba vozniškega dovoljenja, ki je poškodovano, nečitljivo ali ni v skladu z običajnim vzorcem X

9. Skupine kršitev Direktive 2008/68/ES Evropskega parlamenta in Sveta (11) (Cestni prevoz nevarnega blaga)

Št. PRAVNA PODLAGA VRSTA KRŠITVE TEŽA KRŠITVE NK ZHK HK 1. Oddelek I.1 Priloge I k Direktivi 2008/68/ES Prevoz nevarnega blaga, katerega prevoz je prepovedan X 2. Prevoz nevarnega blaga z embalažo, ki je prepovedana ali neodobrena, s čimer sta življenje ljudi ali okolje ogrožena do te mere, da se sprejme odločitev o izločitvi vozila iz prometa X 3. Prevoz nevarnega blaga brez oznake za nevarno blago na vozilih, s čimer sta življenje ljudi ali okolje ogrožena do te mere, da se sprejme odločitev o izločitvi vozila iz prometa X 4. Uhajanje nevarnih snovi X 5. Prevažanje razsutega tovora v zabojniku, ki strukturno ni uporaben X 6. Prevažanje z vozilom, ki nima ustreznega potrdila o ustreznosti X 7. Vozilo ni več skladno s standardi ustreznosti in pomeni neposredno nevarnost X 8. Niso upoštevani predpisi o varovanju in zlaganju tovora X 9. Niso upoštevani predpisi o kombiniranem nalaganju tovorkov X 10. Niso upoštevane določbe o omejitvi količine, ki se prevaža v eni prevozni enoti, vključno z dovoljenimi stopnjami polnjenja cistern ali tovorkov X 11. Ni informacij o snovi v prevozu, ki bi omogočile določitev teže kršitve (npr. številka UN, ustrezno odpremno ime, embalažna skupina) X 12. Voznik nima veljavnega potrdila o poklicni usposobljenosti X 13. Uporablja se ogenj ali nezavarovano svetilo X 14. Ne upošteva se prepoved kajenja X 15. Vozilo ni primerno nadzorovano ali parkirano X 16. Prevozna enota je sestavljena iz več kot enega priklopnika/polpriklopnika X 17. Vozilo ni več skladno s standardi ustreznosti, vendar ne pomeni neposredne nevarnosti X 18. Vozilo ni opremljeno z delujočimi gasilnimi aparati, kot se zahteva X 19. Vozilo nima opreme, ki jo zahtevajo ADR ali pisna navodila X 20. Prevažajo se tovorki s poškodovano embalažo, vsebniki IBC ali velika embalaža ali poškodovana neočiščena prazna embalaža X 21. Prevažanje embaliranega tovora v zabojniku, ki strukturno ni uporaben X 22. Cisterne/cisterne-zabojniki (vključno s tistimi, ki so prazni in neočiščeni) niso bili primerno zaprti X 23. Nepravilno etiketiranje, označenje ali nepravilne tablice na vozilu in/ali embalaži X 24. Ni pisnih navodil, skladnih z ADR, ali se pisna navodila ne nanašajo na blago v prevozu X

Priloga II k Direktivi Komisije 2004/112/ES (12) o prilagoditvi Direktive Sveta 95/50/ES (13) o enotnih postopkih kontrol cestnega prevoza nevarnega blaga vsebuje podrobno razvrstitev kršitev ustreznih določb, ki so glede na resnost razvrščene v tri kategorije tveganja: kategorijo tveganja I, kategorijo tveganja II in kategorijo tveganja III.

Raven kršitev določb je v skladu s kategorijami tveganja iz Priloge II k Direktivi 2004/112/ES, in sicer kategorija tveganja I = ZHK (razen kršitev, ki so že opredeljene kot NK v Prilogi IV k Uredbi (ES) št. 1071/2009), kategorija tveganja II = HK. Kategorija tveganja III je enaka ravni manjše kršitve.

Ta tabela zajema le kršitve, za katere je v celoti ali delno odgovoren prevoznik. Raven odgovornosti prevoznika za kršitev se oceni v skladu z nacionalnim postopkom izvrševanja države članice.

10. Skupine kršitev Uredbe (ES) št. 1072/2009 (14) (Dostop do trga mednarodnega cestnega prevoza blaga)

Št. PRAVNA PODLAGA VRSTA KRŠITVE TEŽA KRŠITVE NK ZHK HK Licenca Skupnosti 1. Člen 3 Prevoz blaga brez veljavne licence Skupnosti (tj. licenca ne obstaja, je ponarejena, preklicana, pretekla ipd.) X 2. Člen 4 Prevozno podjetje ali voznik inšpektorju ne moreta predložiti veljavne licence Skupnosti ali veljavne overjene verodostojne kopije licence Skupnosti (tj. licenca Skupnosti ali overjena verodostojna kopija licence Skupnosti je izgubljena, pozabljena, poškodovana ipd.) X Potrdilo za voznike 3. člena 3 in 5 Prevoz blaga brez veljavnega potrdila za voznike (tj. potrdilo za voznike ne obstaja, je ponarejeno, preklicano, preteklo ipd.) X 4. Voznik ali prevozno podjetje inšpektorju ne moreta predložiti veljavnega potrdila za voznike ali veljavne overjene verodostojne kopije potrdila za voznike (tj. potrdilo za voznike ali overjena verodostojna kopija potrdila za voznike je izgubljena, pozabljena, poškodovana ipd.) X

11. Skupine kršitev Uredbe (ES) št. 1073/2009 Evropskega parlamenta in Sveta (15) (Dostop do trga avtobusnih prevozov)

Št. PRAVNA PODLAGA VRSTA KRŠITVE TEŽA KRŠITVE NK ZHK HK Licenca Skupnosti 1. Člen 4 Prevoz potnikov brez veljavne licence Skupnosti (tj. licenca ne obstaja, je ponarejena, preklicana, pretekla ipd.) X 2. člen 4.3 Prevoznik ali voznik inšpektorju ne moreta predložiti veljavne licence Skupnosti ali veljavne overjene verodostojne kopije licence Skupnosti (tj. licenca ali overjena verodostojna kopija je izgubljena, pozabljena, poškodovana ipd.) X Dovoljenje za linijske prevoze 3. člena 5 in 6 Linijski prevozi brez veljavnega dovoljenja (tj. dovoljenje ne obstaja, je ponarejeno, preklicano, preteklo, zlorabljeno ipd.) X 4. Člen 19 Voznik inšpektorju ne more predložiti dovoljenja (tj. dovoljenje je izgubljeno, pozabljeno, poškodovano ipd.) X 5. člena 5 in 6 Postajališča linijskih prevozov v državi članici ne ustrezajo izdanemu dovoljenju X Potniška spremnica za občasne prevoze in druge prevoze, izvzete iz dovoljenja 6. Člen 12 Vožnja brez potrebne potniške spremnice (tj. potniška spremnica ne obstaja, je ponarejena, ne vsebuje zahtevanih informacij ipd.) X

12. Skupine kršitev Uredbe Sveta (ES) št. 1/2005 (16) (Prevoz živali)

Št. PRAVNA PODLAGA VRSTA KRŠITVE TEŽA KRŠITVE NK ZHK HK 1. poglavje II Priloge I Predelne stene niso dovolj močne, da bi prenesle težo živali X 2. poglavje III Priloge I Uporaba ramp za natovarjanje ali iztovarjanje, ki imajo spolzke površine, nimajo bočnih zaščit ali so prestrme X 3. Uporaba dvigal ali zgornjih nadstropij brez varnostnih pregrad, ki preprečujejo, da bi živali med natovarjanjem in iztovarjanjem padle ali pobegnile X 4. Člen 7 Prevozno sredstvo ni odobreno za opravljanje dolgih voženj ali prevoz vrste živali, ki se prevaža X 5. členi 4, 5 in 6 Prevoz brez veljavne potrebne dokumentacije, dnevnika vožnje, dovoljenja za prevoznike ali potrdila o usposobljenosti X

(1) Uredba (ES) št. 561/2006 Evropskega parlamenta in Sveta z dne 15. marca 2006 o usklajevanju določene socialne zakonodaje v zvezi s cestnim prometom in spremembi uredb Sveta (EGS) št. 3821/85 in (ES) št. 2135/98 ter razveljavitvi Uredbe Sveta (EGS) št. 3820/85 (UL L 102, 11.4.2006, str. 1).

(2) NK = najhujše kršitve / ZHK = zelo huda kršitev / HK = huda kršitev.

(3) Uredba (EU) št. 165/2014 Evropskega parlamenta in Sveta z dne 4. februarja 2014 o tahografih v cestnem prometu, razveljavitvi Uredbe Sveta (EGS) št. 3821/85 o tahografu (nadzorni napravi) v cestnem prometu in spremembi Uredbe (ES) št. 561/2006 Evropskega parlamenta in Sveta o usklajevanju določene socialne zakonodaje v zvezi s cestnim prometom (UL L 60, 28.2.2014, str. 1).

(4) Direktiva 2002/15/ES Evropskega parlamenta in Sveta z dne 11. marca 2002 o urejanju delovnega časa oseb, ki opravljajo spremljevalne dejavnosti v cestnem prometu (UL L 80, 23.3.2002, str. 35).

(5) Direktiva Sveta 96/53/ES z dne 25. julija 1996 o določitvi največjih dovoljenih mer določenih cestnih vozil v Skupnosti v notranjem in mednarodnem prometu in največjih dovoljenih tež v mednarodnem prometu (UL L 235, 17.9.1996, str. 59). Direktiva je bila spremenjena z Direktivo (EU) 2015/719 Evropskega parlamenta in Sveta (UL L 115, 6.5.2015, str. 1), ki jo države članice prenesejo do 7. maja 2017.

(6) Direktiva 2014/45/EU Evropskega parlamenta in Sveta z dne 3. aprila 2014 o rednih tehničnih pregledih motornih vozil in njihovih priklopnih vozil ter razveljavitvi Direktive 2009/40/ES (UL L 127, 29.4.2014, str. 51).

(7) Direktiva 2014/47/EU Evropskega parlamenta in Sveta z dne 3. aprila 2014 o cestnem pregledu tehnične brezhibnosti gospodarskih vozil, ki vozijo v Uniji, in razveljavitvi Direktive 2000/30/ES (UL L 127, 29.4.2014, str. 134).

(8) Direktiva Sveta 92/6/EGS z dne 10. februarja 1992 o vgradnji in uporabi naprav za omejevanje hitrosti za določene kategorije motornih vozil v Skupnosti (UL L 57, 2.3.1992, str. 27).

(9) Direktiva 2003/59/ES Evropskega parlamenta in Sveta z dne 15. julija 2003 o temeljnih kvalifikacijah in rednem usposabljanju voznikov nekaterih cestnih vozil za prevoz blaga ali potnikov, o spremembi Uredbe Sveta (EGS) št. 3820/85 in Direktive Sveta št. 91/439/EGS ter o razveljavitvi Direktive Sveta 76/914/EGS (UL L 226, 10.9.2003, str. 4).

(10) Direktiva 2006/126/ES Evropskega parlamenta in Sveta z dne 20. decembra 2006 o vozniških dovoljenjih (UL L 403, 30.12.2006, str. 18).

(11) Direktiva 2008/68/ES Evropskega parlamenta in Sveta z dne 24. septembra 2008 o notranjem prevozu nevarnega blaga (UL L 260, 30.9.2008, str. 13).

(12) Direktiva Komisije 2004/112/ES z dne 13. decembra 2004 o prilagoditvi Direktive Sveta 95/50/ES o enotnih postopkih kontrol cestnega prevoza nevarnega blaga tehničnemu napredku (UL L 367, 14.12.2004, str. 23).

(13) Direktiva Sveta 95/50/ES z dne 6. oktobra 1995 o enotnih postopkih kontrol cestnega prevoza nevarnega blaga (UL L 249, 17.10.1995, str. 35).

(14) Uredba (ES) št. 1072/2009 Evropskega parlamenta in Sveta z dne 21. oktobra 2009 o skupnih pravilih za dostop do trga mednarodnega cestnega prevoza blaga (UL L 300, 14.11.2009, str. 72.)

(15) Uredba (ES) št. 1073/2009 Evropskega parlamenta in Sveta z dne 21. oktobra 2009 o skupnih pravilih za dostop do mednarodnega trga avtobusnih prevozov in spremembi Uredbe (ES) št. 561/2006 (UL L 300, 14.11.2009, str. 88).

(16) Uredba Sveta (ES) št. 1/2005 z dne 22. decembra 2004 o zaščiti živali med prevozom in postopki, povezanimi z njim, in o spremembi Direktiv 64/432/EGS in 93/119/ES ter Uredbe (ES) 1255/97 (UL L 3, 5.1.2005, str. 1).